Ֆիլմի սյուժեն ծավալվում է մի ընտանիքի կյանքի ու ապրած ժամանակի շուրջ: Նրանք բնակվում են մի ննջարան ունեցող վարձու բնակարանում: Համեստ ձգտումներ ունեն և անշուք երազանքներ: Տանտիրուհին, որն ագահության մարմնացում է, ուզում է բնակարանը վարձով տալ ուրիշին, ով ավելի շատ կվճարի: Տեղեկանալով վտարման մասին` Իլանգոն ստիպված է իր աղքատիկ եկամտին համապատասխան բնակարան փնտրել: Նա կնոջ ու տղայի հետ բնակարանի փնտրտուք է սկսում՝ պարզելով, որ տարբեր դասի ու շերտերի պատկանող մարդկանց տարատեսակ, հեռու կամ մոտ վարձու բնակարանների դռները կանխավ փակ են իր առաջ: Ծայրահեղ հուսահատ վիճակում նա ի վերջո որոշում է իր ինքնությունը կեղծել: